Indicele ROBOR la 3 luni a înregistrat o scădere uriașă, după reducerea dobânzii la BNR.
Indicele ROBOR la 3 luni a scăzut după reducerea dobânzii de politică monetară, anunțată de BNR. Roborul a scăzut luni de la 1,78% la 1,59%.
Indicele ROBOR la 3 luni, folosit pentru calcularea dobânzilor variabile la creditele în lei contractate înainte de luna mai 2019, a scăzut luni de la 1,78% la 1,59%, după ce vineri BNR a redus rata dobânzii de politică monetară la 1,25 la sută pe an, de la 1,50 la sută pe an.Indicele ROBOR la 3 luni a încheiat anul 2020 la 2,03% pe an. Comparativ, la începutul anului trecut, ROBOR la 3 luni era de 3,19% pe an. Scăderi au înegistrat și ROBOR la 6 luni, la 1.72%, de la 1,94%, precum și ROBOR la 12 luni, de la 1,98% la 1,79%.ROBOR la 3 luni reprezintă dobânda la care băncile îşi acordă împrumuturi cu o maturitate la trei luni. Totodată, ROBOR este indicatorul monetar în funcţie de care se calculează dobânzile variabile pentru creditele de consum şi ipotecare acordate în lei înainte de luna mai 2019.Pentru creditele retail noi în lei din primăvara anului 2019 a fost introdusă o nouă referinţă – indicele de referinţă trimestrial pentru creditele acordate consumatorilor – IRCC – care a înlocuit ROBOR în contractele de credit retail în lei.